Nick Olesen. Henrik Eriksson. Marcus Pedersen. Nick Olesen. Det er navnene på de fire målhøge, som indledte et sandt bombardement på Herning Blue Fox' mål i kampens første seks minutter. 4-0 til hjemmeholdet, inden tilskuerne var nået til bunden af den første fadøl. Scoringerne satte en tyk streg under den dominans, som kom til at udfolde sig resten af kampen på den nordjyske hjemmebane, hvor midtjyderne løb med rævehalen mellem benene resten af kampen, som generelt var hårdt spillet med ikke mindre end 19 udvisninger. 5-0 til White Hawks fem minutter inde i anden periode med mål af Anthony DeLuca. Herning fik pyntet på resultatet inden slutfløjtet i anden periode med mål af Toni Kallela. Mads Larsen fik imidlertid sat rævene tilbage i buret bare tre minutter inde i tredje periode med scoringen til 6-1. Resten af perioden blev mættet med spændingen på banen, men på måltavlen vidner slutresultatet 8-2 om en total nordjysk dominans.

Opsummering:
De blå ræve blev smidt tilbage i hulen på heden med en solid nordjysk afklapsning i en hårdt spillet hockeymatch i Frederikshavn.